Montenegros håndboldlandshold (damer)

Montenegros håndboldlandshold er det montenegrinske landshold i håndbold for kvinder. De er reguleret af Rukometni savez Crne Gore og deltager i internationale konkurrencer.

Landsholdets historie 

Montenegros kvindelandshold i håndbold blev dannet i 2006, kort efter Montenegros uafhængighed. Det blev grundlagt på ŽRK Budućnost Podgorica, en storklub med adskillige europæiske trofæer, som producerede mange berømte montenegrinske spillere.

2006-2011 
Montenegro har optrådt i flere officielle turneringer og slutruner siden 2006. De spillede for første gang ved kvalifikationen til VM 2007 i Cheb, hvor de blev nummer to med fire sejre og et nederlag. Et år senere kvalificerede landsholdet sig dog ikke til EM i Makedonien 2008, efter et nederlag i en kvalifikationskamp mod . Ligeledes kvalificerede de sig ikke til VM 2009 i Kina, efter nederlag mod  i play-off-kampene.

Montenegros første betydelige succes kom i 2010. Efter at have gået igennem EM-kvalifikationen uden nederlag, deltog holdet for første gang ved EM i 2010 i Danmark og Norge. Montenegro sluttede samlet på sjettepladsen, hvor Bojana Popović blev montenegrinsk EM-topscorer med 46 mål.

Succesen fortsatte da de også kvalificerede sig til VM 2011 i Brasilien. De blev dog slået ud af  i ottendedelsfinalen, efter at have kvalificeret sig fra grupperunden.

Olympisk sølv og europamester i 2012 
Året 2012, viste sig at være et skelsættende år for montenegrinsk håndbold, der forevigt vil stå som det mest markante. Den 11. august 2012 vandt Montenegro sin første OL-sølvmedalje ved Sommer-OL 2012 i London og dermed også landsholdet første medalje nogensinde. Den 16. december 2012, blev de også for første gang europamestre, ved EM 2012 i Serbien.

Sommer-OL 2012 i London gik landsholdet igennem grupperunden med blot to nederlag og vandt højest overraskende OL-kvart- og semifinalen mod henholdvis  og . I OL-finalen blev de dog besejret af  med cifrene 23–26, trods en tæt kamp. Med deres sølvmedalje vandt landsholdet deres første olympiske medalje for Montenegro, siden landet blev uafhængigt i 2006. Bojana Popović og Katarina Bulatović var fremtrædende profiler på holdet, under denne OL-turneringen. Bulatović blev samtidig samlet OL-topscorer, med 53 mål, samt en kåring som turneringens bedste højre back. Da landsholdet hjemvendte fra OL i London, blev de hyldet og mødt af stor jubel og glæde igennem gaderne i den montenegrinske hovedstad Podgorica.

Få måneder efter vandt landsholdet så EM 2012 i Serbien, efter finalesejr over selvsamme , i 4x forlænget spilletid. Også ved EM-slutrunde blev det til en udnævnelse på All-Star holdet for Katarina Bulatović og endnu en gang turneringens topscorer med 56 mål. I semifinalen besejrede Montenegro, værtslandet  27–26. I finalen vandt de så 34–31 over nordmændene og vandt dermed deres første titel og europamesterskab. Holdet blev trænet af Dragan Adžić.

Årene efter succestiden 
Efter de to succeser i 2012 blev Montenegro elimineret af  i VM-ottendedelsfinalen ved VM 2013 i Serbien.

Holdet kom dog tilbage igen, året efter, ved EM 2014 i Ungarn/Kroatien. Holdet klarede det hele vejen til semifinalen, men måtte se sig slået af  i semifinalen og eftefølgende  i bronzekampen.

Montenegro gjorde betydelige fremskridt ved VM 2015 i Danmark. Efter en bemærkelsesværdig sejr mod  på 32–15, vandt holdet over  i ottendedelsfinalen. Men i kvartfinalen besejrede  dog holdet, med cifrene 26–25. Det var Montenegros første og bedste præstation i kvartfinalen ved et verdensmesterskab.

Ved deres anden optræden i Sommer-OL 2016 i Rio de Janeiro, præsterede Montenegro overhovedet ikke som forventet. Med fem nederlag i gruppespillet sluttede Montenegro på en samlet og skuffende 13. plads ud af 16. Den tidligere stjerne Bojana Popović gjorde comeback under OL-turneringen, men det endte dog ikke med den store succes.

Efter OL skete der en masse store ændringer og forandringer på holdet, i form af at man rekrutterede mange nye unge spillere fra storklubben ŽRK Budućnost. Montenegro stilte med det yngste hold ved EM 2016 i Sverige, hvor man tabte to kampe og vandt én enkelt. Holdet endte som nummer 13 og kvalificerede sig dermed ikke til mellemrunden. Holdets største profiler Jovanka Radičević, Katarina Bulatović, Sonja Barjaktarović og Marija Jovanović blev fravalgt i truppen, da landstræner Dragan Adžić mente man ville kigge frem mod Sommer-OL 2020 i Tokyo og dermed satse på yngre spillere.

I november 2017, meddelte det montenegrinske håndboldforbund, at man havde ansat svenske Per Johansson som ny landstræner, til fordel for den mangeårige træner Dragan Adžić. Som landstræner førte Adžić holdet, til ni store internationale slutrunder, hvor han vandt EM-guld i 2012 og OL-sølv, samme år.

Med en ny cheftræner sluttede Montenegro på sjettepladsen VM 2017 i Tyskland, med i alt tre vundne, tre tabte og én uafgjort. De tidligere fravalgte profiler var tilbage på holdet under VM-slutrunden i Tyskland. Til trods endte som samlet nier ved EM 2018 i Frankrig og overraskende nummer 5 ved VM 2019 i Japan. Holdet formåede dervedt at nå kvalifikationen til Sommer-OL 2020 i Tokyo, som de ligeledes passerede. Forinden blev de nummer 8, ved EM 2020 i Danmark, hvor man kort inden slutrunden havde givet den svenske landstræner Per Johansson, sparket og i stedet ansatte danske Kim Rasmussen. Få måneder efter blev danskeren dog afskediget, trods den sikrede OL-kvalifikation. Erstatningen var asssitenttræner Bojana Popović.

Ved Sommer-OL 2020 i Tokyo endte det betydeligt bedre, til trods for holdet røg ud i kvartfinalen til . De endte som nummer 6, med to vundne kampe og fire nederlag. Efter en godkendt OL-turnering, ramte man få måneder landsholdets hidtidige lavpunkt. Ved VM 2021 i Spanien slutter holdet som nummer 22 ud af 32 hold. En enkelt sejr over  blev det til, foruden fem nederlag.

Resultater

EM 
 / 2010: 6.-plads
  2012: 
 / 2014: 4.-plads
  2016: 13.-plads
  2018: 9.-plads
  2020: 8.-plads
 // 2022: .-plads

VM 
  2011: 10.-plads
  2013: 11.-plads
  2015: 8.-plads
  2017: 6.-plads
  2019: 5.-plads
  2021: 22.-plads

OL 
  2012: 
  2016: 11.- Plads
  2020: 6.-plads

Nuværende trup 
Den aktuelle montenegrinske trup ved VM i kvindehåndbold 2021 i Spanien.

Cheftræner:  Bojana Popović

Kendte spillere 
 Bojana Popović
 Katarina Bulatović
 Maja Savić
 Gabriella Markoč
 Radmila Petrović
 Marija Jovanović
 Ana Đokić
 Sonja Barjaktarović
 Anđela Bulatović
 Suzana Lazović
 Jovanka Radičević
 Marina Rajčić
 Majda Mehmedović
 Djurdjina Jauković
 Milena Raičević
 Ana Radović

Landstrænere 
  Nikola Petrović (2006-2008)
  Gyula Zsiga (2008-2009)
  Tone Tiselj (2009-2010)
  Dragan Adžić (2010-2017)
  Per Johansson (2017-2020)
  Kim Rasmussen (2020-2021)
  Bojana Popović (2021-)

Se også 
 Rukometni savez Crne Gore
 Montenegros håndboldlandshold

Kilder 

Kvindehåndboldlandshold
Håndboldlandshold (damer)